**РЕШЕНИЕ № ПВ – 78 - ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение (ИП)**: **„Изграждане на предприятие за гранулиране, формулация и разфасовка за препарати за растителна защита и складова база“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**местоположение:** в имот № 40467.1.435, землище гр. Куклен, община Куклен

**Възложител**: **“Зенит Кроп Сайънсис България” ЕООД,** гр. София, р-н Триадица, ул. „Солунска“ 58Б, ап.1

Характеристика на инвестиционното предложение(ИП):

Инвестиционното намерение ще бъде реализирано в собствен имот, бивша част от площадката на „Агрия“ АД. Основните дейности ще включват формулация и пакетиране на течни препарати за растителна защита (ПРЗ) - емулсионни концентрати (EК) и суспензионни концентрати (CК), както и гранулиране и пакетиране на прахообразни ПРЗ. Към цеха ще има складова база за съхранение на суровини и готова продукция и помещения за спомагателни и ремонтни дейности.

Базата е ситуирана от свободно-стоящи корпуси , като проекта предвижда по-ниска плътност на застрояване и отреждане на повече площи за комуникация.

Не се налага промяна на наличната пътна инфраструктура.

Ще се използува наличната техническа инфраструктура - ВиК площадкова мрежа, както и съществуващо електроснабдяване.

Инвестиционното предложение /ИП/ попада в обхвата на т. 6, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2, ал.1, т. 1 от Наредбата за ОС.

Площадката на ИП не е в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000194 „Река Чая”, включена в списъка на защитените зони за опазване на природните местообитания и на дивата флора и фауна, приета с Решение № 122/02.03.2007г. (ДВ бр.21/2007г.). Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху предмета на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност , взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти**

Предвижда се сградният фонд да обхваща :

1. Административна сграда с офиси, лаборатория, битови помещения (съблекални с бани), стая за хранене на персонала – общо около 600\* м2
2. Складови помещения за течни продукти – 2 бр. по 500\* м2 всеки
3. Складови помещения за прахообразни и гранулирани продукти – 2 бр. по 500\* м2 всеки
4. Техническа сграда с площ 480 м2,
5. Помещение за формулиране и разфасовка на течни продукти – Емулсионни концентрати (ЕК) – разделено на две части, съответно за хербициди и инсектициди/фунгициди – около 890\* м2
6. Помещение за формулиране и разфасовка на течни продукти на водна основа – Суспензионни концентрати (СК) – разделено на две части, съответно за хербициди и инсектициди/фунгициди –Помещение за гранулиране на прахообразни продукти – 470 м2
7. Помещение за разфасовка на прахообразни и гранулирани продукти в дребни опаковки, Пречиствателни съоръжения за битови отпадъчни води

* При експлоатацията на обекта няма да се продуцират отпадъчни химически замърсени води.
* Не се налага промяна на съществуващата или изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* ИП ще се осъществи в урбанизирана територия – бивша част от площадката на действуващ завод „Агрия“ АД .
* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

• Реализацията на инвестиционното предложение няма вероятност да доведе до намаляване числеността и плътността на популациите на видовете, предмет на опазване в защитената зона и до намаляване на благоприятния им природозащитен статус.

• Няма вероятност инвестиционното предложение да доведе до пряко унищожаване, увреждане или влошаване състоянието на видове, предмет на опазване в най-близката защитена зона BG 0000194 „Река Чая”, тъй като намерението ще се осъществи извън границите на зоната.

• Не се очаква генериране на емисии и отпадъци в количества, които да окажат значително отрицателно въздействие върху защитената зона.

• Във връзка с поискано становище заопределяне степента на значимост на въздействието и риска за човешкото здраве, с писмо изх. № 3338/12.06.2014г., РЗИ- Пловдив е определила липсата на вероятност от негативно въздействие върху компонентите на околната среда и върху човешкото здраве.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

• Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на площадката.

• Реализацията на предложението не предполага трансгранично въздействие.

* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии:**

Възложителят е уведомил за своето инвестиционно предложение кмета на Община „Куклен”, както и засегнатото население чрез обява във вестник и в общински сайт. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**При следните условия:**

1. Съгласно чл. 108 и чл. 110 от ЗООС е необходимо Възложителят да подаде в МОСВ София декларация за издаване на разрешително по реда на чл. 104, ал.1 от ЗООС.

2. Да се спазят изискванията на чл. 4б, ал. 1 от Закона за защита от вредното въздействие на химичните вещества и смеси ( ДВ. бр.114 от 2003г.) и изискванията на Наредба за реда и начина за съхранение на опасни химични вещества и смеси (ДВ.бр.43 от 2011г.).

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на издаването му не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ …… 24.07.2014г.**

*Директор на РИОСВ - Пловдив*